Kärsämäki

Kärsämäki on kunta Pohjois-Pohjanmaalla.

Ymmärrä
Lauri Johannes Pesosen runo, joka löytyy Asta Kemin toimittamasta kahdeksannesta Kärsämäen kyläkirjasta Kärsämäki -kylä keskellä Suomea:

Käyt Kajaanista länteen

tahi Kokkolasta itään,

jos Oulusta tuut etelään,

et mahda sille mitään

et joka tie

ain sinne vie,

miss´ paikkakunta parhain lie:

ne Kärsämäelle sinut johtaa.

On täällä Lapin porstuaan

vain kivenheitto matkaa.

ja Helsinkiin jos kulku käy,

on täältä hyvä jatkaa.

Ei ihme lie,

jos joka tie

myös Kärsämäeltä pois sun vie,

Voit niitä sitten tulla taikka mennä.

Jos kiinnostaa sua Kiinan

tahi Amerikan väki,

niin matkareittiin sopivasti

käy myös Kärsämki.

Täält´ joka tie

myös sinne vie,

miss´ kansa on nokimusta lie.

Tiet Kärsämäeltä suoraan sinne johtaa.

Ett´ kaikki tiet vie Roomaan

se on totuus menneen ajan,

mutt´ ennen sitä ylittää

ne Kärsämäen rajan.

Näin joka tie

kai Roomaan vie,

mutt´ Kärsämäki ensin lie.

Ne Kärsämäen kautta Roomaan johtaa!

Tule
Jos haluat hyvää palvelua, Kärsämäki on hyvä pysähdyspaikka nelostien varrella. Ihmiset on täällä leppoisan lupsakoita maalaisia.

Liiku
Keskustassa voi liikkua huomiota herättämättä traktorilla. Se on ihan normaalia.

Bussilla
Linja-autolla pääsee suoraan Helsingin tai Oulun keskustasta Kärsämäelle.

Näe
Kärsämäki on viime vuosina profiloitunut kulttuurikuntana. Sitä ovat edesauttaneet muun muassa sellaiset projektit ja tapahtumat, kuten kansainvälistäkin huomiota osakseen saaneet Paanukirkko, Elämäntarinafestivaali, Musiikkia Paanukirkossa - Musiikkijuhla sekä joka kesäinen ARS Kärsämäki –nykytaidenäyttely. Mielenkiintoisia käyntikohteita ovat myös Engelin kirkko, kuvataiteilija Juho Yli-Posson taidekoti Rito-Pirtti Ritomäellä sekä Ateljeekoti Villa Havu. Kesäkuun alussa järjestettävät Kärsämäen Markkinat on myös jokavuotinen maakunnallinen tapahtuma.

Urheilu ja liikunta ovat perinteisesti olleet kuntalaisten sydäntä lähellä olevia asioita, mikä on pitkälti aktiivisen urheiluseuran Kärsämäen Katajan ja kunnan panostuksen tulosta. Kuntaan oltiin avaamassa 2006 uusi urheilukenttä tartaanipinnoittein ja tekonurmin varustettuna, lisäksi urheilupuiston tarjontaa lisäävät uusi hiekkakenttä, kaukalo, tenniskenttä, skeittipaikka ja välittömässä läheisyydessä sijaitseva Frosteruksenkoulun (keskuskoulun) moderni liikuntahalli. Kunnassa toimii myös uimahalli. Tenniskenttiä kunnassa on urheilupuiston lisäksi myös Suomelan leirintäalueella ja Rannankoululla (kyläyhdistyksen kenttä). Luistelukenttiä ja kaukaloita on talvisin urheilupuiston lisäksi Venetpalon, Rannankylän, Saviselän ja Miilurannan kouluilla. Hiihtolatuja kunnassa on Venetpalossa, missä sijaitsee myös hiihtomaja ja varsinaiset kilpaladut (5, 3 ja 1 km), Suomelassa (1,2 km valaistu ja 12 km pitkä Hatuperän lenkki), Ruhankankaalla (6 km) sekä kaikilta kouluilta. Suunnistuskarttoja, joiden valmistamisesta ja käytöstä vastaa Kärsämäen Katajan suunnistajat, on viisi kappaletta (Kokonperä, Ruhankangas, Venetpalo, Saviselkä ja Kirkonkylä).

Kirkonkylällä on kirjasto, jolla on lainausasemat Saviselässä ja Miilurannassa. Kirjastossa järjestetään erilaisia näyttelyitä. Kunnassa on myös kotiseutumuseo urheilukentän vieressä, nuorisotalo Poppeli keskustassa, urheiluseura Katajan urheilutalo, joka on laajalti tunnettu tanssipaikka, sekä Saviselän monitoimitalo Saviselässä.

Luonnon nähtävyyksistä tärkein on kunnan eteläosissa sijaitseva Nurmesjärvi, joka on tunnettu lintuvesistö. Kärsämäkiseen luontoon voi tutustua hyvin myös Ruhankankaan luontopolulla.

Osta
Kärsämäellä asiakkata palvelee neljä ruokakauppaa: S-Market, K-Market Keskipiste, Siwa ja Liljan kyläkauppa Alajoen kylällä.

Kärsämäen eteläisimmän liikenneympyrän vierellä palvelee matkalaisia ja alueen asukkaita Liikekeskus Paanulinna. Paanulinnasta löydät monipuolisia palveluita: Neste Kärsämäki Paanulinna (kahvila-ravintola, hotelli ja Neste), Urjalan Makeistukku, Sisustusliike Sateenkaari (Marimekko, Day, Moral jne.), Kärsäkäs Herkkuputiikki (liha-, kala-, marja- ja lahjatavarata, Mukavasti Oy (Sievi-kengät, Sievin Saven tuotteet, Nanso jn.), Parturi-kampaamo ja Kauneushoitola Isadora sekä Alko. Paanulinnan viereltä löytyy vielä Motelli Tekstiilitalo, jossa voi majoittua kahden hengen huoneissa.

Lisätietoja löydät osoitteesta www.paanulinna.fi

Yrityksien omia kotisivuja: [www.nestekarsamaki.fi www.nestekarsamaki.fi] [www.mukavasti.fi www.mukavasti.fi] [www.karsakas.fi www.karsakas.fi] [www.alko.fi www.alko.fi]

Kärsämäen keskustassa on useita pieniä kirpputoreja joista kaikissa on erinomainen palvelu. Seurakunnan kirpputori Löytöpirtillä pullakahvit 2 euroa pöytään tarjoiltuna ja hyvän seuran siivittämänä!

Syö
Kyläkeskus Sykkeestä löytyy tilausravintola, josta voi tilata ruokailut suuremmillekin ryhmille esimerkiksi sukujuhliin, häihin tai pienempiin kokouksiin. Lisätietoa palveluista löytyy osoitteessa http://www.kylakeskus.com

Ravintola Nelostie: Pizzat, kebabit, turkkilaiset piiraat. R-kioskin vieressä Pomojentiellä.

Kahvila Paakarin Pysäkillä keittolounas.

Ruokaa saa myös huoltoasemilta: Teboil ja Neste.

Kahvilat
Paakarin Pysäkki nelostien varrella, lähellä nelostien ja Kokkolan-Kajaanintien risteystä. Kahvin kaveriksi saa samassa rakennuksessa olevan leipomon tuoreita tuotteita.

Baarit & pubit
Jone's Bar. Rento vaatetus sopii tunnelmaan. Paikallisia nähdään silloin tällöin pukeutuneena Haalareihin ja kumisaappaisiin.

Yökerhot
Viikonloppuisin elävää musiikkia, discoiltoja, karaokeiltoja sekä tanssimusiikkia Viihderavintola Jone´s Bar'ssa aamuyön pikkutunneille saakka. Suljettu maanantaisin.

Edulliset
Kyläkeskus Sykkeessä voi majoittua edullisesti 2-6 hengen huoneissa. Huoneisiin toimitetaan tarvittaessa liinavaatteet ja Syke-aamiainen maksaa 5 euroa. Lisätietoja palveluista löytyy osoitteessa

Motelli Nuttulinna n. 10 km Kärsämäeltä etelään nelostien varrella.

Kesäisin avoinna retkeilymaja Suomela lähellä keskustaa. Aittamajoitusta, asuntovaunupaikkoja ja leirintäalue.

Keskihintaiset
Liikekeskus Paanulinnasta / Nesteeltä voi varata liikekeskuksen hotellihuoneita ja viereisen motellin huoneita.

Pysy turvassa
Kärsämäellä on turvallista ja rauhallista.

Pysy terveenä
Kärsämäellä on hyvät terveydenhuoltopalvelut. Yöpäivystys naapuripaikkakunnilla: Pyhäjärvi-Haapajärvi-Oulainen.